కర్ణుని జీవితం ఎందుకలా?
- Aug 17, 2020 , 01:59:26
కర్ణుడు కౌరవుల పక్షాన ఎందుకు చేరవలసి వచ్చింది? ఉత్తములు ఉత్తముల పక్షాన ఉండక పోవడం ధర్మమేనా? -డి.శ్రీనివాస్‌ శర్మ, బెంగళూరు
దానకర్ణుడని కీర్తిప్రతిష్ఠలను సంపాదించుకున్న కర్ణుడు, రాచకూతురు కుంతీదేవికి తొలిచూలిగా జన్మించాడు. విచక్షణా జ్ఞానాన్ని కలిగి మహాభారత కథలో ప్రత్యేక వ్యక్తిత్వాన్ని సంతరించుకున్న ఆ రాధేయుడు, కన్నతల్లి చేసిన ఊహించని తప్పిదం వల్ల 'అతిరథుడు' అనే సూతుని పెంపకంలో పెరిగాడు. ఫలితంగా, సూతపుత్రునిగా వెలుగులోకి వచ్చాడు. ప్రారంభం నుండే అతని ఎదుగుదల విభిన్నంగా సాగింది. బాల్యం నుండే ఎంతో వివక్షకు గురికావడంతో, ఎదిగిన కొద్దీ విభిన్నమైన మార్గాన్నే ఎంచుకున్నాడు.
సూతుని ఇంట్లో పెరుగుతున్నప్పటికీ, రాజలక్షణం ఉట్టి పడుతుండే ఈ సూర్యజుడు, ద్రోణాచార్యులవద్ద కురుపాండవులతోపాటు శస్ర్తాస్త్ర విద్యలను నేర్చుకోవడం గమనార్హం. అర్జునునికి సమవుజ్జీగా ఎదగడం మరో అద్భుతం. ఐనా, వివక్షకు పోలేదు. విద్యార్థి దశలో, ఆ గురువు శిక్షణలోనే మొదలైంది. అప్పటినుండే తన విద్యా పాటవాన్నీ, ప్రాభవాన్నీ ప్రదర్శించి, పార్థున్ని గెలిచి తీరాలనీ, అతన్ని మించి పోవాలనే పట్టుదల అతనిలో వేళ్లూనుకొన్నది. రాజవంశంలో పుట్టిన అర్జునునితో పోరాడటానికి సూతపుత్రుడైన ఇతనికి అర్హత లేనట్లైతే, అందరూ చూస్తుండగానే ఇతన్ని 'అంగరాజ్యానికి పట్టాభిషిక్తున్ని చేసి రాజుని చేస్తానని' దుర్యోధనుడు సభాముఖంగా చెప్పిన మాటలు కౌమార దశలోనే, అతనిలో ఆత్మస్థయిర్యాన్ని నింపాయి. భీష్మ ద్రోణ కృపాదులెవ్వరినీ లెక్కచేయకుండా, వారి సమక్షంలోనే బహిరంగంగా రాజపదవిని బహుమతిగా ఇచ్చిన ఆ సుయోధనుడూ, అతని అనుచరులే కర్ణునికి ఉత్తములుగా కనిపించారు.
'శూరుల జన్మంబు సురల జన్మంబును, నేఱుల జన్మంబు నెఱుఁగ నగునె' (ఆది-6-59). పరాక్రమవంతుల పుట్టుకనూ దేవతలు, నదుల పుట్టు పూర్వోత్తరాలనూ ఎవరైనా అంచనా వేయగలుగుతారా? కులానికి కాకుండా పరాక్రమానికే పెద్దపీట వేయాలనే ఉన్నతమైన భావాలతో ఉన్న ఆ రారాజు పక్షంలోనే అతడు నిలిచాడు. వేద ప్రమాణం, స్మృతులలో చెప్పబడిందీ, సత్పురుషుల నడవడీ, తన ఆత్మకు నచ్చిందీ.. ఈ నాలుగు ధర్మాచరణానికి లక్షణాలు. ఆత్మ న్యూనతను సహింపలేని స్వాభిమాని అయిన కర్ణుడు వీటిలో చివరి ధర్మాన్నే ఎంచుకున్నాడు.
karnuni jeevitam endukala?
- Aug 17, 2020 , 01:59:26
karnudu kauravula pakshaana enduku cheravalasi vachindi? uttamulu uttamula pakshaana undaka povadam dharmamena? -di.srinivasse sharma, bengaluru
daanakarnudani keertipratishtalanu sampaadinchukunna karnudu, rachakuturu kuntideviki tolichuuligaa janminchaadu. vichakshanaa ghnaanaanni kaligi mahabharata kathalo pratyeka vyaktitvaanni santarinchukunna aa radheyudu, kannatalli chesina oohinchani tappidam valla 'atirathudu' ane suutuni pempakamlo perigaadu. phalitamgaa, suutaputrunigaa veluguloki vachaadu. praarambham nunde athani edugudala vibhinnamgaa saagindi. balyam nunde entho vivakshaku gurikavadamto, edigina koddi vibhinnamaina maargaanne enchukunnadu.
suutuni intlo perugutunnappatiki, rajalakshanam utti padutunde ee suuryajudu, dronacharyulavadda kurupandavulatopatu shasrtastra vidyalanu nerchukovadam gamanarham. arjununiki samavujjeegaa edagadam maro adbhutam. ina, vivakshaku poledu. vidyaarthi dasalo, aa guruvu shikshanalone modalaindi. appatinunde tana vidya paatavaannii, praabhavaannii pradarsinchi, paarthunni gelichi tiiraalanii, atanni minchi povalane pattudala athanilo velluunukonnadi. rajavamsamlo puttina arjununitho poraadataaniki soothaputrudaina itaniki arhata lenatlaithe, andaruu chustundagaane itanni 'angaraajyaaniki pattaabhishiktunni chesi rajuni chestaanani' duryodhanudu sabhaamukhamgaa cheppina maatalu kaumara dasalone, athanilo aatmasthayiryaanni nimpai. bheeshma drona krupaadulevvarinii lekkacheyakunda, vaari samakshamlone bahirangamgaa rajapadavini bahumatigaa ichina aa suyodhanuduu, athani anucharule karnuniki uttamulugaa kanipinchaaru.
'shoorula janmambu surala janmambunu, neelu janmambu neanga nagune' (aadi-6-59). paraakramavantula puttukanuu devatalu, nadula puttu puurvoettaraalanuu evaraina anchana veyagalugutara? kulaniki kakunda paraakramaanike peddapeeta veyalane unnatamaina bhaavaalato unna aa raraju pakshamlone atadu nilichaadu. vedha pramaanam, smrutulalo cheppabadindii, satpurushula nadavadii, tana aatmaku nachindi.. ee naalugu dharmacharananiki lakshanaalu. aatma nyoonatanu sahimpaleni swaabhimaani ayina karnudu veetilo chivari dharmanne enchukunnadu.